OV «Skomvær»

OV «Skomvær» er et norsk flerbruksfartøy, hovedsakelig oljevernfartøy. Skipet ble bygget ved Fitjar Mekaniske Verksted i 2013, som byggenummer 34. Skipet ble overlevert til Kystverket den 11. juli 2013. Fartøyet har en lengde på 44 meter, og en bredde på 12 meter. OV «Skomvær» er utstyrt med tre stykk CAT C32 dieselmotorer som yter 994 kW hver. Disse gir skipet en servicefart på 14 knop. Skipet har lugarkapasitet til 13 personer, men opererer vanligvis med et mannskap på 9, fordelt på to skift. OV «Skomvær» arbeider langs kysten av Nordland. Skipet arbeider med nybygging, vedlikehold og drift av fyrstasjoner, lykter, lanterner, faste og flytende merker.

Kystverkets flåtefornyingsplan 
OV «Skomvær» ble levert til Kystverket i 2013 som det andre skipet som inngikk i Kystverkets flåtefornyingsplan. Kystverket bytter ut den gamle flåten. Seks skip bygget på 2000-tallet erstatter flåten fra 70-tallet til tidlig 80-tall.

Referanser

Eksterne lenker
 
 

Skip fra 2013
Skip bygget ved Fitjar Mekaniske Verksted
Kystverket
Artikler i sjøfart-prosjektet
Oljevernfartøy